./data/phi0914/phi001fr/phi0914.phi001fr.perseus-lat1.xml
Titus Livius (Livy)
Sextius pro cos  victa Salluviorum gente 					coloniam Aquas Sextias condidit, ob aquarum copiam e caldis frigidisque fontibus					atque a nomine suo ita appellatas  Cn  Domitius pro cos  adversus Allobrogas ad					oppidum Vindalium feliciter pugnavit  quibus bellum inferendi causa fuit, quod					Toutomotulum Salluviorum regem fugientem recepissent et  omni ope iuvissent, quodque Aeduorum agros, sociorum populi Romani, vastassent  C  Gracchus seditioso tribunatu					acto cum  Aventinum quoque armata multitudine occupasset, a L 					Opimio consule ex senatus consulto vocato ad arma populo pulsus et occisus est,					et cum eo Fulvius Flaccus consularis, socius eiusdem furoris  Q  Fabius Maximus					consul, Pauli nepos, adversus Allobrogas et					Bituitum Arvernorum regem feliciter pugnavit  ex Bituiti exercitu occisa milia					CXX; ipse cum ad satisfaciendum senatui Romam profectus esset, Albam					custodiendus datus est, quia contra pacem videbatur, ut in Galliam remitteretur,					decretum quoque est, ut Congonnetiacus filius eius  comprehensus Romam mitteretur  Allobroges in deditionem accepti  L  Opimius					accusatus apud populum a Q  Decio tribuno plebis, quod indemnatos cives in					carcerem coniecisset, absolutus est